pythainlp/thai-wiki-dataset-v3 huggingface dataset:
มหาวิทยาลัยบาเบช-โบยอยี

มหาวิทยาลัยบาเบช-โบยอยี (Universitatea Babeș-Bolyai, ; Babeș-Bolyai Tudományegyetem, ; อักษรย่อ: UBB) เป็นมหาวิทยาลัยวิจัยของรัฐ ตั้งอยู่ในกลุฌ-นาปอกา ประเทศโรมาเนีย ก่อตั้งขึ้นในปี 1959 จากการรวมกันของมหาวิทยาลัยโบยอยี (ก่อตั้งปี 1945) กับมหาวิทยาลัยวิกตอร์ บาเบช (ก่อตั้งปี 1919) โดยประวัติศาสตร์ของมหาวิทยาลัยสามารถย้อนกลับไปได้ถึงสถาบันโกโลฌวาร์คณะเยสุอิตซึ่งตั้งขึ้นในปี 1581 มหาวิทยาลัยนี้ครองอันดับที่ 1 ในการจัดอันดับเมตาของประเทศซึ่งริเริ่มโดยกระทรวงการศึกษาและการวิจัยโรมาเนียในปี 2016
มหาวิทยาลัยนี้เป็นมหาวิทยาลัยที่มีขนาดใหญ่ที่สุดในโรมาเนียด้วยจำนวนนักศึกษาราว 50,000 คน เปิดสอนเป็นภาษาโรมาเนีย ฮังการี เยอรมัน อังกฤษ และฝรั่งเศส รวมถึงบางวิชาในระดับปริญญาเอกที่สอนเป็นภาษาสเปน อิตาลี และญี่ปุ่น ชื่อของมหาวิทยาลัยประกอบด้วยชื่อของนักวิทยาศาสตร์ชาวทรานซิลเวเนียที่โดดเด่นสองคน คือ วิกตอร์ บาเบช นักวิทยาแบคทีเรียชาวโรมาเนีย และยาโนช โบยอยี นักคณิตศาสตร์ชาวฮังการี มหาวิทยาลัยนี้เป็นหนึ่งในห้าของ Universitaria Consortium (มหาวิทยาลัยชั้นนำของโรมาเนีย ซึ่งอีกสี่แห่งได้แก่ มหาวิทยาลัยอาเลกซันดรู ยออัน กูซา, มหาวิทยาลัยบูคาเรสต์, สถาบันเศรษฐศึกษาบูคาเรสต์ และมหาวิทยาลัยตะวันตกตีมีชออารา)
==อ้างอิง==
มหาวิทยาลัยในประเทศโรมาเนีย
สิ่งก่อสร้างในกลุฌ-นาปอกา
ตูร์ดา

ตูร์ดา (Turda, ; Torda, ; Thorenburg; Potaissa) เป็นเทศบาลในเทศมณฑลกลุฌ ทรานซิลเวเนีย ประเทศโรมาเนีย ตั้งอยู่ทางตะวันออกเฉียงใต้ของเทศมณฑล ห่างจากกลุฌ-นาปอกาไป 34.2 กิโลเมตร (21.3 ไมล์)
มีประวัติศาสตร์การตั้งรกรากของมนุษย์ในแถบนี้มาตั้งแต่ยุคหินเก่าตอนกลาง ราว 60,000 ปีมาแล้ว ชาวดากิอามาตั้งเมืองขึ้นที่นี่ ปรากฏในอักขรานุกรม Geography ของทอเลมีในชื่อว่า Patreuissa เป็นไปได้ว่าเป็นรูปกร่อนของ Patavissa หรือ Potaissa โดยชื่อหลังปรากฏใช้บ่อยกว่า ชาวโรมันใช้ชื่อเมืองตามเดิมคือ Potaissa ในระหว่างปี 101 ถึง 106 ในสมัยของจักรพรรดิไตรยานุส
==อ้างอิง==
เมืองในประเทศโรมาเนีย
ซาลีนาตูร์ดา

ซาลีนาตูร์ดา หรือ เหมืองเกลือตูร์ดา (Salina Turda) เป็นเหมืองเกลือในบริเวณดูร์เกิว-วาเลอาเซอราเตอ (Durgău-Valea Sărată) ในตูร์ดา เมืองใหญ่สุดอันดับสองของเทศมณฑลกลุฌในทรานซิลเวเนีย ประเทศโรมาเนีย เปิดให้นักท่องเที่ยวเข้าชมในปี 1992 และมียอดผู้เข้าชมอยู่ที่ 618,000 คนในปี 2017 ทั้งชาวโรมาเนียและชาวต่างชาติ ซาลีนาตูร์ดาได้รับการจัดอันดับในปี 2013 โดย บิสเนสอินไซเดอร์ ให้เป็นหนึ่งใน "25 สถานที่ลับอันล้ำค่าทั่วโลกที่คุ้มค่าการเดินทางไปแม้ทุลักทุเล"
มีการขุดเอาเกลือในบริเวณนี้ครั้งแรกมาตั้งแต่สมัยโบราณ เหมืองเกลือที่นี่ผลิตเกลือแกงอย่างต่อเนื่องมาตั้งแต่สมัยกลาง และปรากฏการกล่าวถึงเหมืองเกลือที่นี่เป็นครั้งแรกในปี 1075 ในศตวรรษที่ 17 เริ่มมีโรงงานสำหรับขุดเอาเกลือที่นี่ โดยโถงที่ใช้ขุดเอาเกลือเป็นที่รู้จักในชื่อห้องเตเรซียา (Terezia) ไม่นานหลังจากนั้น เหมืองนักบุญอันตอน (Sfântul Anton) ก็เปิดตัวขึ้นในแถบนี้ มีการขุดเอาเกลือจนถึงครึ่งแรกของศตวรรษที่ 20
หลังการขุดเอาเกลือสิ้นสุดลง นับตั้งแต่ปี 1992 เหมืองเกลือตูร์ดาเป็นศูนย์กลาง[Salina Turda are efect terapeutic! Specialistii au demonstrat acest lucru pe soricei imbolnaviti intentionat ในปี 2008 มีโครงการปรับปรุงเหมืองเกลือครั้งใหญ่ให้เป็นสมัยใหม่ ภายใต้โครงการ PHARE 2005 ESC มูลค่าหกล้านยูโร มีการปรับปรุงเหมืองเกลือตูร์ดาใหม่ครั้งใหญ่เพื่อเปิดเป็นสถานที่ท่องเที่ยวในปี 2010 ด้วยเงินลงทุนมูลค่า 5,888,000 ยูโร เหมืองเกลือที่ปรับปรุงใหม่นี้แปรสภาพเป็นสวนสนุกและสถานที่ท่องเที่ยวใต้ดิน เปิดให้บริการอย่างเป็นทางการในเดือนมกราคม 2010
==อ้างอิง==
สิ่งก่อสร้างในเทศมณฑลกลุฌ
เหมืองเกลือ
ปราสาทกอร์วีนุส

ปราสาทกอร์วีนุส (Castelul Corvinilor), ปราสาทฮูญอดี (Castelul Huniazilor; Vajdahunyadi vár) หรือ ปราสาทฮูเนดออารา (Castelul Hunedoarei) เป็นปราสาทสถาปัตยกรรมกอธิก-เรอแนซ็องส์ในเมืองฮูเนดออารา ประเทศโรมาเนีย เป็นหนึ่งในปราสาทที่มีขนาดใหญ่ที่สุดในยุโรป และเป็นหนึ่งในเจ็ดสิ่งมหัศจรรย์ของโรมาเนีย
ปราสาทกอร์วีนุสเริ่มต้นก่อสร้างในปี 1446 ตามดำริของยาโนช ฮูญอดี (Hunyadi János; Iancu หรือ Ioan de Hunedoara) วอยวอดแห่งทรานซิลเวเนียผู้ต้องการจะแปรสภาพหอกลางหลังเดิมที่สร้างขึ้นโดยพระเจ้ากาโรยที่ 1 แห่งฮังการี เดิมทีพระเจ้าซีกิสมุนท์แห่งลักเซมเบิร์ก กษัตริย์แห่งฮังการีและโครเอเชีย ได้พระราชทานปราสาทหลังนี้ให้แก่บิดาของฮูญอดี ซึ่งคือ วอยกู (Voicu หรือ Vajk) ในปี 1409
ปราสาทหลังปัจจุบันสร้างขึ้นภายใต้โครงการฟื้นฟูอย่างตระการตาหลังปราสาทถูกไฟไหม้ครั้งใหญ่และถูกทิ้งร้างมานานหลายทศวรรษ มีการชี้ให้เห็นว่าสถาปนิกยุคใหม่ได้ออกแบบแผนของปราสาทไปตามการตีความตามแรงปรารถนาของตนว่าปราสาทกอธิกที่ยิ่งใหญ่ควรจะมีหน้าตาเช่นไร ปัจจุบัน ปราสาทกอร์วีนุสเป็นสถานที่ท่องเที่ยวหนึ่งของโรมาเนีย ในปี 2021 มีนักท่องเที่ยวมาเยี่ยมชมราว 276,000 คน
==อ้างอิง==
ปราสาทในประเทศโรมาเนีย
สิ่งก่อสร้างในเทศมณฑลฮูเนดออารา
โบสถ์เดนซุช

โบสถ์เดนซุช (Biserica Densuș) หรือ โบสถ์นักบุญนิโคลัส (Biserica „Sfântul Nicolae”) เป็นโบสถ์หินนิกายออร์ทอดอกซ์ในหมู่บ้านเดนซุช เทศมณฑลฮูเนดออารา เป็นโบสถ์หินออร์ทอดอกซ์ที่เก่าแก่ที่สุดในโรมาเนีย ในสมัยศตวรรษที่ 15 โบสถ์นี้เป็นส่วนหนึ่งของพระราชฐานของตระกูลกเนซในพื้นที่
จากการขุดค้นทางโบราณคดีบริเวณนอกโบสถ์ นักโบราณคดีมีความเห็นตรงกันว่าตัวโบสถ์ไม่ได้รบกวนหลุมศพโดยรอบ และเนื่องจากเหรียญที่เก่าแก่ที่สุดที่ค้นพบมาจากสมัยของจักรพรรดิซีกิสมุนท์แห่งลักเซมเบิร์ก (ศตวรรษที่ 14–15) จึงสรุปได้ว่าโบสถ์หลังปัจจุบันนี้สร้างขึ้นก่อนหน้านั้นไม่นาน  ภายในโบสถ์มีจิตรกรรมฝาผนังที่สร้างขึ้นในศตวรรษที่ 15 แสดงภาพเขียนของพระเยซูสวมเครื่องแต่งกายแบบพื้นถิ่นโรมาเนีย วาดขึ้นโดยศิลปินชเตฟัน (Ștefan) ในศตวรรษที่ 18 มีการเพิ่มเติมจิตรกรรมอีก โดยซีมียอน เด ปีเตชต์ (Simion de Pitești) และคณะ ภาพเขียนเหล่านี้ถูกทาสีขาวทับเมื่อนิกายคัลวินเข้าใช้งานโบสถ์ในเวลาต่อมา
มีการบูรณะโบสถ์อยู่หลายครั้งในศตวรรษที่ 14 เป็นต้นมา ในปลายศตวรรษที่ 19 โบสถ์เกือบถูกทำลายทิ้ง ไม่นานก่อนที่จะได้รับสถานะคุ้มครองเป็นอนุสรณ์ทางประวัติศาสตร์โดยรัฐ หลังคาเดิมซึ่งสร้างมาจากกระเบื้องหิน ถล่มลงในช่วงนี้ และมีการสร้างหลังคามุงขึ้นมาปิดแทน
==อ้างอิง==
โบสถ์คริสต์ในประเทศโรมาเนีย
สิ่งก่อสร้างในเทศมณฑลฮูเนดออารา
ปิออตร์ คุซเนตซอฟ

ปิออตร์ คุซเนตซอฟ (Петр Кузнецов; เกิด ค.ศ. 1964) เป็นผู้นำและผู้ก่อตั้งทรูรัชเชียนออร์ทอดอกซ์เชิร์ช (True Russian Orthodox Church) กลุ่มศาสนาในรัสเซีย คุซเนตซอฟไม่ให้ผู้ติดตามดูโทรทัศน์ ฟังวิทยุ หรือจัดการกับเงิน กลุ่มนี้ได้รับการกล่าวถึงเป็น "ลัทธิวันสิ้นโลก"
คุซเนตซอฟเป็นสถาปนิกจากเบลารุสที่หย่าร้าง ซึ่งเดินทางร่อนเร่ทั่วรัสเซียเพื่อเผยแพร่ข่าวเกี่ยวกับวันโลกาวินาศที่จะมาถึง ก่อนตั้งถิ่นฐานในหมู่บ้านนิโคสโกเย เขาตรวจพบเป็นโรคจิตเภท และเดอะการ์เดียนรายงานว่าเขานอนในโลงศพ
ในวันที่ 3 เมษายน ค.ศ. 2008 คุซเนตซอฟพยายามฆ่าตัวตายตอนที่ถูกนำตัวไปที่โรงพยาบาล ซึ่ง "เจ้าหน้าที่รายงานว่าเขาอาจพยายามฆ่าตัวตายหลังพบว่าคำทำนายของเขาไม่ถูกต้อง"
== อ้างอิง ==
== แหล่งข้อมูลอื่น ==
Stench of rotting corpses drives Russian doomsday group from cave on Wikinews
ผู้ก่อตั้งในขบวนการศาสนาใหม่
บุคคลที่เป็นโรคจิตเภท
ผู้นำลัทธิ
การติดตาย

การติดตาย (deadlock)  คือสถานการณ์ใดๆ ที่สมาชิกทั้งหมดของกลุ่มกลุ่มหนึ่ง ไม่สามารถทำงานต่อได้ เนื่องจากสมาชิกแต่ละตัวรอให้สมาชิกตัวอื่น รวมทั้งตัวมันเองดำเนินการ เช่น การส่งข้อความ หรือโดยทั่วไปแล้ว ปล่อย การล็อก การติดตายเป็นปัญหาทั่วไปในระบบหลายโปรเซสเซอร์ การประมวลผลแบบขนาน และ ระบบแบบกระจาย เนื่องจากในบริบทเหล่านี้ ระบบมักจะใช้การล็อกซอฟต์แวร์หรือฮาร์ดแวร์เพื่อชี้ขาดทรัพยากรที่ใช้ร่วมกัน และใช้ กระบวนการซิงโครไนซ์ 
== ดูเพิ่ม ==
บั๊กซอฟต์แวร์
== อ้างอิง ==
จุดบกพร่องของโปรแกรม
Dypsidinae

Dypsidinae เป็นเผ่าย่อยของพืชในวงศ์ Arecaceae แบ่งออกเป้นสกุล ดังนี้:
Dypsis
Lemurophoenix
Marojejya
Masoala
==อ้างอิง==
 
เผ่าย่อยของ Arecaceae
ด็อยท์เชอกรัมโมโฟน

ด็อยท์เชอกรัมโมโฟน (Deutsche Grammophon) เป็นค่ายเพลงและบริษัทอัดเสียงเพลงคลาสสิกของประเทศเยอรมนี มีที่ตั้งอยู่ในเขตฟรีดริชส์ไฮน์-คร็อยทซ์แบร์ค กรุงเบอร์ลิน ด็อยท์เชอกรัมโมโฟนก่อตั้งเมื่อปี 1898 ซึ่งถือเป็นบริษัทผู้อัดเสียงเพลงคลาสสิกที่เก่าแก่ที่สุดของโลกที่ยังดำเนินกิจการอยู่ ด็อยท์เชอกรัมโมโฟนเป็นส่วนหนึ่งของยูนิเวอร์แซลมิวสิกกรุป ตั้งแต่การควบรวมกิจการในปี 1999
การได้บันทึกเสียงให้ค่ายเพลงนี้ถือเป็นสัญลักษณ์แห่งความสำเร็จอย่างหนึ่งของนักดนตรีคลาสสิกอาชีพทั่วโลก
==อ้างอิง==
บริษัทของเยอรมนี
ดนตรีคลาสสิก
GT แกร่งทะลุไมล์

GT แกร่งทะลุไมล์ (Gran Turismo) เป็นภาพยนตร์ชีวิตกีฬาชีวประวัติอเมริกัน กำกับโดยนีลล์ บลอมแคมป์จากบทภาพยนตร์โดยเจสัน ฮอลล์และแซค เบย์ลิน ผลิตโดยโคลัมเบียพิคเจอร์ส, เพลย์สเตชันโปรดักชันส์ และ 2.0 Entertainment โดยมีโครงเรื่องจากชุดวิดีโอเกมจำลองการแข่งรถในชื่อเดียวกันที่พัฒนาโดยโพลีโฟนี ดิจิทัล ภาพยนตร์สร้างจากเรื่องจริงของแจนน์ มาร์เดนโบโร วัยรุ่นผู้เล่นเกม กรันตูริสโม ที่ผันตัวมาเป็นนักแข่งรถมืออาชีพ ภาพยนตร์นำแสดงโดยอาร์ชี มาเดคเว ในบทมาร์เดนโบโร ร่วมกับเดวิด ฮาร์เบอร์ ออร์แลนโด บลูม, ดาร์เรน บาร์เน็ต, เอมเมเลีย ฮาร์ตฟอร์ด, เจรี เอสเทลล์ ฮัลลิเวลล์, จีมง อูนซู และ โยชา สตราดอฟสกี
การพัฒนาภาพยนตร์ที่มีโครงเรื่องจาก กรันตูริสโม ได้รับการเปิดเผยในเดือนกรกฎาคม ค.ศ. 2013 โดยมีไมเคิล เดลูก้า และ ดานา บรูเน็ตติ อำนวยการสร้างและเขียนบทโดยอเล็กซ์ ซี โจเซฟ โคซินสกีถูกกำหนดให้กำกับภาพยนตร์เรื่องนี้ในเดือนมิถุนายน ค.ศ. 2015 จากบทภาพยนตร์ใหม่โดยจอนและอีริช โฮเบอร์ อย่างไรก็ตาม ภาพยนตร์เวอร์ชันของโคซินสกีไม่ได้รับการสานต่อในเดือนกุมภาพันธ์ ค.ศ. 2018 ในเดือนพฤษภาคม ค.ศ. 2022 มีการประกาศว่าภาพยนตร์เรื่องนี้อยู่ระหว่างการสร้างอีกครั้ง โดยมีบลอมแคมป์มากำกับในเดือนมิถุนายน นักแสดงหลักได้รับการประกาศในเดือนกันยายน ค.ศ. 2022 ในขณะที่นักแสดงเพิ่มเติมอื่น ๆ เซ็นสัญญาในเดือนพฤศจิกายน การถ่ายทำเริ่มขึ้นในฮังการีในเดือนเดียวกันและเสร็จสิ้นในเดือนธันวาคม ในขั้นตอนหลังการถ่ายทำ ดนตรีประกอบโดยสตีเฟน บาร์ตัน ประพันธ์โดยลอร์น บัลฟ์และแอนดรูว์ คอว์ซินสกี
GT แกร่งทะลุไมล์ ฉายรอบปฐมทัศน์ที่เซอร์กิตเดอสปา-ฟรองโกชองส์ในเบลเยียมเมื่อวันที่ 30 กรกฎาคม ค.ศ. 2023 และเข้าฉายในสหรัฐในวันที่ 25 สิงหาคม ค.ศ. 2023 โดย Sony Pictures Releasing ภาพยนตร์ทำรายได้ไปทั่วโลก 121 ล้านดอลลาร์เทียบกับงบสร้างประมาณ 60 ล้านดอลลาร์ และได้รับกระแสวิจารณ์ผสมจากนักวิจารณ์ ซึ่งชื่นชมการแสดงของนักแสดงและซีเควนซ์แอ็คชั่น ภาพยนตร์ก่อให้ข้อโต้เถียงจากการใช้เหตุการณ์อุบัติเหตุของมาร์เดนโบโรใน ค.ศ. 2015 ที่สนามเนือร์บวร์คริงนอร์ทชไลเฟอเป็นองค์ประกอบในการเล่าเรื่อง
== อ้างอิง ==
== แหล่งข้อมูลอื่น ==
ภาพยนตร์ที่มีฉากในลอนดอน
ภาพยนตร์ที่มีฉากในประเทศสเปน
ภาพยนตร์ที่มีฉากในโตเกียว
ภาพยนตร์ที่ถ่ายทำในประเทศฮังการี
ภาพยนตร์ที่มีฉากในประเทศเยอรมนี
ภาพยนตร์ที่มีฉากในประเทศฝรั่งเศส
ภาพยนตร์ที่มีฉากในประเทศออสเตรีย
เกมชุดกรันตูริสโม
ทางรถไฟสายทรานส์-แคสเปียน

ทางรถไฟสายทรานส์-แคสเปียน (หรือเรียกว่า ทางรถไฟสายเอเชียกลาง, Среднеазиатская железная дорога) เป็นทางรถไฟที่ทอดยาวไปตามเส้นทางสายไหม ผ่านพื้นที่ส่วนใหญ่ทางตะวันตกของเอเชียกลาง สร้างขึ้นโดยจักรวรรดิรัสเซียระหว่างการขยายอำนาจของจักรวรรดิรัสเซียเข้าสู่เอเชียกลางในคริสต์ศตวรรษที่ 19 ทางรถไฟเริ่มดำเนินการในปี พ.ศ. 2422 หลังจากรัสเซียได้รับชัยชนะเหนือโคคันด์ เดิมทีมีจุดประสงค์ทางทหารในการอำนวยความสะดวกแก่กองทัพจักรวรรดิรัสเซียในการต่อต้านการต่อต้านการปกครองในท้องถิ่น อย่างไรก็ตาม เมื่อลอร์ดเคอร์ซอนเสด็จเยือนทางรถไฟ เขาตั้งข้อสังเกตว่าเขาถือว่าความสำคัญของทางรถไฟนั้นอยู่นอกเหนือการควบคุมของทหารในท้องถิ่น และคุกคามผลประโยชน์ของจักรวรรดิบริติชในเอเชีย
== ประวัติ ==
=== การก่อสร้าง===
การก่อสร้างเริ่มขึ้นในปี พ.ศ. 2422 เป็นการก่อสร้างของทางรถไฟรางแคบไปยังกึซยาร์บัต ซึ่งเกี่ยวข้องกับการพิชิตทรานส์แคสเปียของจักรวรรดิรัสเซียภายใต้นายพลมีฮาอิล สกอเบเลฟ ทางรถไฟสายนี้มีการเปลี่ยนแปลงขนาดของรางอย่างรวดเร็วเป็นขนาดรางมาตรฐานรัสเซียที่ 5 ฟุต (1,524 มม.) และการก่อสร้างจนถึงอัชกาบัดและเมิร์ฟ (แมรี) แล้วเสร็จภายใต้การนำของนายพลไมเคิล นิโคลาวิทช์ แอนเนนคอฟในปี พ.ศ. 2429 เดิมทางรถไฟสายนี้นี้เริ่มต้นจากอูซุน-อาดา บนทะเลแคสเปียน แต่ต่อมาปลายทางก็ถูกย้ายไปทางเหนือไปยังท่าเรือที่ครัสโนวอดสค์ ทางรถไฟสายนี้ไปถึงซามาร์คันด์ผ่านทางบูคาราในปี พ.ศ. 2431 และหยุดการก่อสร้างไปเป็นเวลาสิบปีจนกระทั่งขยายไปยังทาชเคนต์และอันดิจานในปี พ.ศ. 2441 การสร้างสะพานถาวรในการข้ามข้ามแม่น้ำอามู-ดาร์ยายังสร้างไม่เสร็จจนกระทั่งปี พ.ศ. 2444 และจนกระทั่งถึงตอนนั้นรถไฟก็วิ่งผ่านไม้ง่อนแง่นที่มักได้รับความเสียหายจากน้ำท่วม ในปี พ.ศ. 2448 มีเรือข้ามฟากรถไฟข้ามทะเลแคสเปียนจากครัสโนวอดสค์ไปยังบากูในอาเซอร์ไบจาน ในปี พ.ศ. 2449 ทางรถไฟสายทาชเคนต์ซึ่งเป็นทางรถไฟที่เชื่อมต่อรถไฟทหารทรานแคสเปียนกับเครือข่ายรถไฟรัสเซียและยุโรปอื่น ๆ ได้ถูกสร้างเสร็จในปีนั้น
=== ผลกระทบทางด้านเศรษฐกิจ ===
ทางรถไฟสายนี้ได้ส่งผลให้มีปริมาณฝ้ายที่ส่งออกจากภูมิภาคนี้เพิ่มขึ้นเป็นอย่างมาก เพิ่มขึ้นจาก 873,092 พู้ดในปี พ.ศ. 2431 เป็น 3,588,025 พู้ดในปี พ.ศ. 2436 นอกจากนี้ยังมีการนำเข้าน้ำตาล น้ำมันก๊าด ไม้ เหล็ก และวัสดุก่อสร้างเข้ามาในพื้นที่ด้วย ตัวเลขการค้าที่เพิ่มขึ้นเหล่านี้ถูกใช้โดยผู้ว่าราชการทั่วไป นิโคไล โรเซนบาค เพื่อโต้แย้งเรื่องการขยายทางรถไฟไปยังทาชเคนต์ ในขณะที่พ่อค้า N. I. Reshetnikov เสนอกองทุนส่วนบุคคลเพื่อจุดประสงค์เดียวกัน
=== การปฏิวัติและสงครามกลางเมืองรัสเซีย ===
ทางรถไฟสายนี้เป็นวิธีการคมนาคมที่สำคัญที่สุดในพื้นที่ และคนงานบนทางรถไฟสายนั้นได้กลายเป็นนักเคลื่อนไหวคนสำคัญในช่วงการปฏิวัติรัสเซีย คนงานรถไฟจำนวน 35 คนเป็นผู้ก่อตั้งกระบวนการโซเวียตทาชเคนต์เมื่อวันที่ 2 มีนาคม พ.ศ. 2460 พวกเขาออกคำสั่งว่าควรย้ายการบริหารงานรถไฟออกไปจากอาชกาบัต และส่งคอมมิสสาร์โฟรลอฟไปที่เมืองนั้น ซึ่งเป็นการเคลื่อนไหวที่ไม่เป็นที่นิยม ในทางกลับกัน คนงานรถไฟทางด้านตะวันตกของทางรถสายนี้ไฟได้เริ่มแยกตัวออกจากทาชเคนต์ซึ่งเข้าข้างบอลเชวิค โดยจัดตั้งคณะกรรมการบริหารอัชคาบัดเมื่อวันที่ 14 กรกฎาคม พ.ศ. 2461
ทั้งทางรถไฟและคนงานมีบทบาทสำคัญในสงครามกลางเมืองรัสเซีย กองทหารของกองทัพบริติชอินเดียนเข้าร่วมการรบตามแนวทางรถไฟบางส่วน และเมืองทาชเคนต์เป็นป้อมปราการที่สำคัญของกองทัพแดง
=== ทางรถไฟสายนี้ภายใต้อำนาจของสหภาพโซเวียต ===
ในช่วงยุคโซเวียตและต่อจากนั้น ทางรถไฟสายนี้ได้มีศูนย์กลางในการบริหารที่เมืองทาชเคนต์
== เส้นทาง ==
== อ้างอิง ==
เนินเขา

เนินเขา (hill) เป็นภูมิประเทศที่อยู่เหนือจากภูมิประเทศโดยรอบ มักมียอดเขาที่เห็นได้อย่างเด่นชัด ซึ่งอยู่เหนือระดับความสูงอื่น ๆ เมื่อเทียบกับผืนแผ่นดินสัมพัทธ์ แต่เนินเขานั้นไม่สูงเท่ากว่าภูเขา
== ความสำคัญทางประวัติศาสตร์ ==
การตั้งถิ่นฐานหลายแห่งแต่เดิมนั้นจะสร้างบนเนินเขาเพื่อหลีกเลี่ยงน้ำท่วม (โดยเฉพาะอย่างยิ่งหากอยู่ใกล้แหล่งน้ำขนาดใหญ่) เพื่อเป็นการป้องกัน (เนื่องจากมองเห็นพื้นที่โดยรอบได้ชัดเจน และให้ผู้โจมตีลำบากในการต้องต่อสู้บนเนิน) หรือ เพื่อหลีกเลี่ยงพื้นที่ป่าทึบ ตัวอย่างเช่น โรมโบราณซึ่งสร้างขึ้นบนเนินเขาเจ็ดลูก ช่วยปกป้องกรุงโรมจากการรุกราน
ธรณีสัณฐานลาดเอียง
เนินเขา
วิเวก รามสวามี

วิเวก คณปตี รามสวามี [วิ-เวก รา-มะ-สะ-วา-มี] (Vivek Ganapathy Ramaswamy, ; เกิด 9 สิงหาคม 1985) เป็นนักการเมืองและนักธุรกิจชาวอเมริกัน ผู้ก่อตั้งบริษัทยา รอยแวนต์ไซแอนซิส ในปี 2014 ในเดือนกุมภาพันธ์ 2023 เขาประกาศตนเป็นผู้ลงสมัครเลือกตั้งตัวแทนพรรครีพับลิกันสำหรับการเลือกตั้งประธานาธิบดี ปี 2024
รามสวามีเริ่มต้นการรณรงค์ของเขาโดยอ้างว่าสหรัฐกำลังอยู่ท่ามกลางวิกฤตการณ์อัตลักษณ์แห่งชาติ (national identity crisis) ซึ่งถูกกระตุ้นโดยสิ่งที่เขาเรียกว่า "ศาสนาฆราวาสใหม่ เช่น ลัทธิโควิด, ลัทธิ[การเปลี่ยนแปลงของ]ภูมิอากาศ และมโนคติเรื่องเพศ" เขายังเป็นผู้วิจารณ์โครงการรัฐบาลสิ่งแวดล้อม สังคม และนิติบุคคล (Environmental, social, and corporate governance; ESG) ในเดือนสิงหาคม 2023 ฟอบส์ ประมาณความมั่งคั่งรวมของรามสวามีอยู่ที่มากกว่า 950&nbsp;ล้านดอลล่าร์สหรัฐ โดยความมั่งคั่งของเขามาจากธุรกิจในสายเทคโนโลยีชีวภาพและการเงิน
==จุดยืนทางการเมือง==
แม้ว่าทั้งรามสวามีและทรัมป์จะลงแข่งกันในการเสนอชื่อของพรรครีพับลิกัน ปี 2024 กระนั้น รามสวามีได้แสดงออกอย่างเปิดเผยว่าตนสนับสนุนทรัมป์ รามสวามีปรณามกรณีการโจมตีอาคารนิติบัญญัติเมื่อ 6 มกราคม แต่ก็วิจารณ์ว่าการที่สื่อสังคมต่าง ๆ ปิดบัญชีของทรัมป์ก็เป็นการละเมิดแปรญัติที่หนึ่งของรัฐธรรมนูญ ในปี 2023 หลังทรัมป์ถูกดำเนินคดีความผิดอาชญากรรมระดับชาติ รามสวามีได้รณรงค์สนับสนุนเขาทันที รวมถึงให้คำมั่นสัญญาว่าหากตนได้รับเลือกเป็นประธานาธิบดี ตนจะนิรโทษกรรมให้แก่ทรัมป์ นอกจากนี้ ยังสัญญาว่าจะนิรโทษกรรมให้แก่ทั้งจูเลียน แอสซาญ, รอสส์ อูลบริชต์ และ เอ็ดเวิร์ด สนอว์เดิน ด้วย เขาเคยเสนอว่าอาจจะเลือกรอเบิร์ด เอฟ. เคนเนดี จูเนียร์ เป็นคู่ลงเลือกตั้งด้วย
รามสวามีต่อต้านการทำแท้ง และเรียกว่าการทำแท้งเป็น "ฆาตกรรม" เขาสนับสนุนกฎหมายห้ามการทำแท้งหลังอายุครรภ์พ้นหกสัปดาห์ในระดับรัฐ ภายใต้ข้อยกเว้นคือการตั้งครรภ์จากการถูกข่มขืน, มีเพศสสัมพันธ์ในสายเลือด และกรณีที่อาจเป็นอันตรายต่อมารดา กระนั้นเขาไม่เห็นด้วยกับการออกกฎนี้ในระดับชาติ เขาเคยเรียกกลุ่มการเคลื่อนไหวของบุคคลที่มีความหลากหลายทางเพศว่าเป็น "ลัทธิ" (cult) เขาได้กล่าวผ่านทางโฆษกว่าเขาเชื่อว่าการแต่งงานของคนเพศเดียวกันนั้น "มีแบบอย่าง" (settled precedent) กระนั้น เขาสนับสนุนการจำกัดสิทธิ์คนข้ามเพศโดยกว้าง และยังเคยใช้สำนวนต่อต้านกลุ่มคนข้ามเพศ
รามสวามีสนับสนุนการเพิ่มอายุผู้มีสิทธิ์เลือกตั้งขึ้นเป็น 25 ปี ข้อเสนอดังกล่าวจะต้องยกเลิกการแปรญัติที่ 26 ในรัฐธรรมนูญแห่งสหรัฐ ข้อเสนอนี้จะตัดสิทธิ์ผู้มีสิทธิ์เลือกตั้งในสหรัฐไปพอสมควร ผู้มาลงคะแนนเสียงเกือบ 9% ในการเลือกตั้งทั่วไปเมื่อปี 2020 มีอายุต่ำกว่า 25 ปี นอกจากนี้ เขายังเคยกล่าวว่าเขาต้องการที่จะยกเลิกสถานะพลเมืองสหรัฐสำหรับผู้ที่เกิดในสหรัฐ รวมถึงเสนอว่าจะยินยอมให้ผู้ที่มีอายุ 18 ถึง 24 ปี สามารถลงคะแนนเสียงได้หากเข้ารับราชการทหาร, ทำงานเป็นน้าหน้าที่หน่วยแผชิญด่านแรก (first responders) หรือต้องสอบผ่านการทดสอบพลเมืองสำหรับผู้จะได้รับสัญชาติสหรัฐ เขายังสนับสนุนการจัดให้วันเลือกตั้งเป็นวันหยุดราชการ แต่ให้วันจูนทีนธ์หลุดจากการเป็นวันหยุดราชการ เขาเคยกล่าวถึงวาระการระลึกจูนทีนธ์ในฐานะวันหยุดราชการว่าเป็นวันหยุดที่ "ไร้ผระโยชน์" และ "ซ้ำซ้อน"
==อ้างอิง==
ชาวอเมริกันเชื้อสายอินเดีย
บุคคลจากรัฐโอไฮโอ
นักธุรกิจชาวอเมริกัน
นักการเมืองอเมริกัน
พรรคริพับลิกัน (สหรัฐ)
Marojejya

Marojejya เป็นสกุลของพืชดอกในวงศ์ Arecaceae ประกอบด้วยพืช 2 ชนิดที่เป็นพืชเฉพาะถิ่นในมาดากัสการ์:
Marojejya darianii J.Dransf. & N.W.Uhl
Marojejya insignis Humbert
==อ้างอิง==
 
พืชดอกเฉพาะถิ่นในมาดากัสการ์
สกุลของ Arecaceae
แมนสรวง

แมนสรวง เป็นภาพยนตร์ไทยสร้างโดยบีออนคลาวด์ (Be On Cloud) นำแสดงโดยภาคภูมิ ร่มไทรทอง, ณัฐวิญญ์ วัฒนกิติพัฒน์, อัศวภัทร์ ผลพิบูลย์ และ ธนายุทธ ฐากูรอรรถยา กำกับภาพยนตร์โดยกฤษดา วิทยาขจรเดช ร่วมกับชาติชาย เกษนัส และพันพัสสา ธูปเทียน จัดวางและกำกับองค์ประกอบศิลป์โดย นักรบ มูลมานัส มีเพลงประกอบภาพยนตร์ชื่อ "เร้น" โดยวงค็อกเทล
ภาพยนตร์เปิดตัวใบปิดและทีเซอร์ในเทศกาลภาพยนตร์กาน 2023 ภายใต้การจัดจำหน่ายจากเอ็มพิกเจอส์ (M Pictures) ระหว่างวันที่ 16-24 พฤษภาคม พ.ศ. 2566 ออกฉายโรงภาพยนตร์ทั่วไปเมื่อวันที่ 24 สิงหาคม พ.ศ. 2566 ทำรายได้วันแรก 11 ล้านบาท และทำรายได้ 4 วัน 22.1 ล้านบาท ฉาย 11 วัน รายได้รวม 31.5 ล้านบาท
ภาพยนตร์มีฉากหลังในช่วง พ.ศ. 2393 หรือปลายสมัยรัชกาลที่ 3 แห่งกรุงรัตนโกสินทร์ มีเรื่องราวเกี่ยวกับสถานเริงรมย์ที่มีชื่อเสียงที่ชื่อ "แมนสรวง" เป็นภาพยนตร์ย้อนยุค สืบสวนสอบสวน เขย่าขวัญ
ฉากในการถ่ายทำ แมนสรวง นั้นมีการออกแบบและจัดสร้างขึ้นมาใหม่ บางฉากมีสถานที่ถ่ายทำในจังหวัดพระนครศรีอยุธยา เช่นที่พระราชวังโบราณ อยุธยา วัดพระศรีสรรเพชญ์ วัดธรรมาราม
== ตัวละคร ==
ฉัตร รับบทโดยภาคภูมิ ร่มไทรทอง
เขม รับบทโดยณัฐวิญญ์ วัฒนกิติพัฒน์
ว่าน รับบทโดยอัศวภัทร์ ผลพิบูลย์
แม่ทับทิม รับบทโดยนนทกร เฉลิมนัย
แม่ครูพิกุล รับบทโดยอรอนงค์ ปัญญาวงค์
พระยาบดีศร รับบทโดยประดิษฐ์ ประสาททอง
พระยาวิเชียรเดช รับบทโดยคานธี วสุวิชย์กิต
เจ้าสัวเฉิง รับบทโดยชาติชาย เกษนัส
ขุนสุทินบริรักษ์ รับบทโดย ศรชัย ฉัตรวิริยะชัย
เตียง รับบทโดยสายฟ้า ตันธนา
ฮ้ง รับบทโดยธนายุทธ ฐากูรอรรถยา
==อ้างอิง==
ภาพยนตร์ที่ออกฉายในปี พ.ศ. 2566
ภาพยนตร์ไทยที่ออกฉายในปี พ.ศ. 2566
ภาพยนตร์ไทย
ซีนายา

ซีนายา (Sinaia, ) เป็นเมืองและสถานตากอากาศภูเขาในเทศมณฑลปราฮอวา ประเทศโรมาเนีย ตั้งอยู่ในภูมิภาคทางประวัติศาสตร์มูเตนียา ชื่อของเมืองตั้งตามอารามซีนายาซึ่งสร้างขึ้นในปี 1695 ชื่อของอารามซีนายามาจากชื่อของเขาซีไนในพระคัมภีร์ไบเบิล พระเจ้าการอลที่ 1 แห่งโรมาเนียได้ทรงสร้างตำหนักฤดูร้อนที่ซีนายาในปลายศตวรรษที่ 19 ซึ่งก็คือปราสาทเปเลช
ซีนายาตั้งอยู่ห่างจากปลอเยชต์  และห่างจากบราชอฟ  ในพื้นที่เขาของหุบเขาลุ่มแม่น้ำปราฮอวา ทางตะวันออกติดกันกับทิวเขาบูเชจ ความสูงของเมืองจากระดับน้ำทะเลอยู่ที่  เมตรโดยเฉลี่ย
ซีนายาเป็นเมืองตากอากาศที่สำคัญแห่งหนึ่งของโรมาเนีย จากเมืองซีนายามีกระเช้าลอยฟ้าเชื่อมต่อไปยังทิวเขาบูเชจและยังมีทิวเขาบายูเป็นอีกแหล่งท่องเที่ยวสำคัญ ซีนายายังมีทางลาดสกีรวม 16 จุด และทางสำหรับจักรยานไต่เขา 4 เส้นทาง
==อ้างอิง==
เมืองในประเทศโรมาเนีย
การจำแนกแบบฟรีกแมน

การจำแนกแบบฟรีกแมน (Frykman classification) เป็นระบบการจัดหมวดหมู่การแตกของกระดูกแบบคอลลีส ในระบบฟรีกแมนประกอบไปด้วยกระดูกหักสี่ชนิด
==การจำแนก==
แม้จะมีการใช้การจำแนกแบบฟรีกแมนกันตามธรรมเนียม แต่ในเชิงการรักษา การจำแนกนี้ไม่ได้มีส่วนช่วยโดยตรง ในระบบการจำแนกแบบฟรีกแมน ประกอบไปด้วย:
==ดูเพิ่ม==
การจำแนกแบบการ์ตแลนด์และเวอร์ลีย์
การจำแนกแบบลินด์สเตริม
การจำแนกแบบนิสเซิน-ลาย
การจำแนกแบบออลเดอร์
==อ้างอิง==
การจำแนกทางออร์โทพีดิกส์
กระดูกหักแบบคอลลิส

กระดูกหักคอลลิส (Colles' fracture) เป็นรูปแบบหนึ่งของกระดูกต้นแขนส่วนปลายหักที่ซึ่งปลายของกระดูกเรเดียสที่หักมีการงอออกไปด้านหลัง อาการอาจประกอบด้วยอาการเจ็บ, บวม, ผิดรูป และฟกช้ำ ผลข้างเคียงอาจรวมถึงการบาดเจ็บของเส้นประสาทมีเดียน
กระดูกหักแบบนี้มักเกิดขึ้นเป็นผลจากการล้มโดยเอามือลง และมือข้างที่ลงเกิดการกางออกมาก (outstretched hand) ความเสี่ยงการเกิดโรคนี้รวมถึงภาวะกระดูกพรุน การวินิจฉัยยืนยันใช้เอ็กซ์เรย์ ในการหักของกระดูกแบบนี้ ส่วนปลายของกระดูกอัลนาอาจหักด้วย
การรักษาอาจรวมถึงการทำคาสต์หรือการผ่าตัด การรีดักชั่นและการทำคาสต์สามารถทำได้ในผู้ป่วยส่วนใหญ่ที่อายุมากกว่า 50 ปี การควบคุมอาการปวดสามารถทำได้ระหว่างการรีดักชั่นโดยใช้ยาระงับปวดและยาชาตามกระบวนการ (procedural sedation and analgesia) หรือโดย[block|การบล็อกฮีมาโตมา] กระดูกที่หักสามารถประสานกันได้ในเวลาหนึ่งถึงสองปี
ราว 15% ของประชากรเกิดกระดูกหักแบบคอลลิสสักครั้งหนึ่งในชีวิต พบผู้ป่วยกระดูกหักแบบนี้มากกว่าในผู้ใหญ่ตอนต้นและคนสูงวัย เมื่อเทียบกับเด็กและผู้ใหญ่ตอนกลาง และพบในผู้หญิงมากกว่าผู้ชาย ชื่อของภาวะนี้ตั้งตาม แอบราฮัม คอลลิส ซึ่งบรรยายภาวะนี้ครั้งแรกในปี 1814
==อ้างอิง==
== แหล่งข้อมูลอื่น ==
Colles Fracture Wheeless' Textbook
กระดูกหัก
กระดูกหักแบบกาเลอัซซี

กระดูกหักแบบกาเลอัซซี (Galeazzi fracture) เป็นการหักของส่วนปลายหนึ่งในสามของกระดูกเรดียสพร้อมการเคลื่อนของข้อต่อดิสทอลเรดิโออัลนาร์ การบาดเจ็บนี้ส่งผลรบกวนแกนของปลายแขน อาการมักประกอบด้วยอาการเจ็บและการบวมของเนื้อเยื่อบุที่จุดเกิดกระดูกหัก การวินิจฉัยยืนยันโดยการถ่ายภาพทางรังสีวิทยา การบาดเจ็บนี้อาจเกี่ยวข้องกับภาวะคอมพาร์ตเมนต์ และอาจพบภาวะอัมพาตของเส้นประสาทระหว่างสะดูกส่วนหน้า (Anterior interosseous nerve; AIN) ร่วมด้วย กระนั้นมักไม่วินิจฉัยพบเนื่องจากเส้นประสาทกังกล่าวไม่มีหน้าที่ในการรับรู้ (sensory component) และเป็นเส้นประสาทสั่งการอย่างเดียว การบาดเจ็บของเส้นประสาทนี้สามารถนำไปสู่ภาวะภาวะอัมพาตของกล้ามเนื้อเฟล็กเซอร์พอลลีซิสลองกัส และเฟล็กเซอร์ดีจีทอรัมโพรฟันดันซึ่งควบคุมนิ้วชี้ นำไปสู่การเสียความสามารถในการจีบนิ้วโป้งกับนิ้วชี้เข้าด้วยกัน บางครั้งกระดูกหักแบบกาเลอัซซีอาจพบข้อมือตกร่วมด้วย อันเนื่องมาจากการบาดเจ็บที่เส้นประสาทเรเดียล
การเคลื่อนของส่วนหัวของกระดูกอัลนาร์สามารถไปในทางดอร์ซอล (dorsal; พบมากกว่า) หรือทางวอลาร์ (volar; พบน้อย) ขึ้นอยู่กับกลไกการบาดเจ็บ หากมือข้างที่ล้มลงโดนกำลังกางออก (outstretched) และต้นแขนอยู่ในท่าโพรเนต (pronation) การเคลื่อนจะไปในทิศดอร์ซอล แต่ถ้าต้นแขนอยู่ในท่าซูพายน์ (supination) การเคลื่อนจะไปในทิศวอลาร์
การรักษาดีที่สุดคือการโอเพนรีดักชั่น (open reduction) ที่กระดูกเรเดียส และข้อเรดิโออัลนาร์ส่วนปลาย
ชื่อของกระดูกหักนี้ตั้งตาม รีการ์โด กาเลอัซซี (1866–1952) ศัลยแพทย์ชาวอิตาลีที่สถาบันราชีติซี (Instituto de Rachitici) ในมิลาน ผู้บรรยายการหักของกระดูกนี้ในปี 1934 กระนั้น มีผู้บรรยายถึงการหักของกระดูกนี้ครั้งแรกในปี 1842 โดยคูเพอร์ (Cooper) 92 ปีก่อนหน้า
==ดูเพิ่ม==
กระดูกหักแบบมอนเตกเกีย
==อ้างอิง==
==แหล่งข้อมูลอื่น==
กลอซ
กระดูกหักแบบโชเฟอร์

กระดูกหักแบบโชเฟอร์ (Chauffeur's fracture) หรือ กระดูกหักแบบฮัตชินสัน (Hutchinson fracture) เป็นรูปแบบหนึ่งของกระดูกหักระนาบออบลีก (oblique fracture) ที่ระหว่างข้อต่อ (Intraarticular fracture) ของเรเดียลสตัยลอยด์พรอเซส (radial styloid process) ในต้นแขน การบาดเจ็บนี้มักเกิดจากการบีบอัดของกระดูกสกัฟฟอยด์ของมือเข้ากับสตัยลอยด์พรอเซสของกระดูกเรเดียสตอนปลาย สามารถเกิดได้จากการล้มเอามือข้างที่กางออก (outstretched) ลง การรักษามักใช้การโอเพนรีดักชั่นและอินเทอร์นอลฟิกเซชั่น ซึ่งเป็นการจัดเรียงกระดูกที่แตกใหม่และยึดด้วยหมุด สกรู หรือแผ่น ทำในห้องผ่าตัด
โจนาธาน ฮัตชินสัน เป็นบุคคลที่บรรยายการหักของกระดูกแบบโชเฟอร์เป็นครั้งแรกในปี 1866 โดยชื่อ "กระดูกหักแบบโชเฟอร์" มีที่มาจากฌุสท์ ลูคัส-ชัมปิญนแนร์ในปี 1904 ชื่อนี้มีที่มาจากโชเฟอร์ในยุคแรกที่บาดเจ็บในลักษณะนี้เมื่อรถยนต์เกิดระเบิดนอกกระบอกสูบ (แบ็กฟายร์, back-fire) ขณะโชเฟอร์กำลังบิดมือ (แฮนด์แครงก์, hand-crank) เพื่อให้เครื่องยนต์รถติด แบ็กฟายรืที่เกิดขึ้นทำให้แครงก์เกิดเคลื่อนไปทางด้านหลังของฝ่ามือโชเฟอร์ และนำมาสู่การหักของสตัยลอยด์ที่มีรูปแบบเฉพาะเช่นนี้
==อ้างอิง==
==แหล่งข้อมูลอื่น==
ชฟร